Euroopa Liidu Teataja L 243 , 11/10/1995 Lk 0025 - 0028



Nõukogu otsus, 22. juuni 1995, milles sätestatakse Soome ja Rootsi saadetavate tapalindude päritoluettevõttes võetavate proovide alusel tehtava mikrobioloogilise uurimise eeskirjad (95/410/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] eriti selle artikli 10b lõiget 1, ning arvestades, et: komisjon on heaks kiitnud Soome ja Rootsi poolt esitatud kodulindude salmonelloosi kontrolli käsitlevad rakenduskavad; kõnealused kavad sisaldavad erimeetmeid tapalindude kohta; mikrobioloogiliste testide läbiviimine ettevõtte poolt on üks Soomele ja Rootsile antavatest täiendavatest tagatistest ning pakub võrdväärseid tagatisi Soome ja Rootsi rakenduskavadega, mis on tunnustatud komisjoni asjaomaste otsustega; kolmandatest riikidest pärit tapalindude partiide puhul peavad Soome ja Rootsi kohaldama vähemalt sama rangeid impordinõudeid kui käesolevas otsuses sätestatud nõuded; tuleks ette näha proovide mikrobioloogilise uurimise eeskirjad, sätestades selleks proovivõtumeetodi, võetavate proovide arvu ja proovide uurimise mikrobioloogilise meetodi; seoses uurimise ulatuse ja kasutatavate meetoditega tuleks viidata veterinaaria teaduskomitee 10. juuni 1994. aasta aruandes esitatud arvamusele; mikrobioloogilisi teste ei nõuta tapalindude suhtes, kes on pärit ettevõttest, mis on hõlmatud rakenduskavaga, mis on tunnistatud samaväärseks Soome ja Rootsi rakendatavate kavadega; vastavalt direktiivi 90/539/EMÜ artikli 10b lõikele 2 võetakse käesoleva otsuse sätete puhul arvesse Soome ja Rootsi poolt vastuvõetud ja kohaldatavaid rakenduskavasid, ON VASTU VÕTNUD KÄESOLEVA OTSUSE: Artikkel 1 Vastavalt direktiivi 90/539/EMÜ artiklile 10b kohaldatakse Soome ja Rootsi saadetavate tapalindude partiide suhtes artiklites 2 ja 3 sätestatud eeskirju. Artikkel 2 Direktiivi 90/539/EMÜ artiklis 10b sätestatud mikrobioloogilised testid kodulindude salmonelloosi suhtes tehakse A lisas sätestatud korras. Artikkel 3 1. Soome ja Rootsi saadetavatele tapalindudele lisatakse B lisas esitatud sertifikaat. 2. Lõikes 1 sätestatud sertifikaadi puhul: - võib sellele lisada direktiivi 90/539/EMÜ IV lisas esitatud näidissertifikaadi nr 5, või - võib see moodustada osa esimeses taandes osutatud sertifikaadist. Artikkel 4 Nõukogu vaatab käesoleva otsuse läbi enne 1. juulit 1998 ettepaneku põhjal, mille komisjon on teinud vastavalt Soomes ja Rootsis kohaldatavate rakenduskavade tulemuste ning käesoleva otsuse kohaldamisel saadud kogemuste alusel koostatud aruandele. Artikkel 5 Käesolevat otsust kohaldatakse alates 1. juulist 1995. Artikkel 6 Käesolev otsus on adresseeritud liikmesriikidele. Brüssel, 22. juuni 1995 Nõukogu nimel eesistuja Ph. Vasseur [1] EÜT L 303, 31.10.1990, lk 6. Direktiivi on viimati muudetud otsusega 95/1/EÜ, EURATOM, ESTÜ (EÜT L 1, 1.1.1995, lk 1). -------------------------------------------------- A LISA 1. Proovivõtumeetod Linnukarjalt tuleb võtta proov 14 päeva jooksul enne tapmist. Võetavad proovid peavad olema väljaheite liitproovid, mis koosnevad värske väljaheite üksikproovidest massiga vähemalt 1 g, mis on võetud juhuslikult mitmest kohast hoones, kus linde peetakse, või kui lindudel on põllumajandusettevõttes ligipääs mitmesse hoonesse, igast hoonerühmast, kus linde peetakse. 2. Võetavate proovide arv Nende kohtade arv, kust väljaheite või allapanu üksikproovid liitproovi jaoks võetakse, on järgmine: Hoones peetavate lindude arv | Põllumajandusettevõttes asuvast hoonest või hoonete rühmast võetavate väljaheiteproovide arv | 1–24 | Üksuste arvuga võrdne arv, maksimaalselt 20 | 25–29 | 20 | 30–39 | 25 | 40–49 | 30 | 50–59 | 35 | 60–89 | 40 | 90–199 | 50 | 200–499 | 55 | 500 või rohkem | 60 | 3. Mikrobioloogiline meetod proovide uurimiseks Proovide mikrobioloogiline uurimine kodulindude salmonelloosi suhtes tuleb viia läbi vastavalt Rahvusvahelise Standardiorganisatsiooni standardiseeritud meetodile ISO 6579:1993. Nõukogu võib komisjoni ettepanekul iga üksikjuhtumi puhul eraldi lubada kasutada võrdväärseid tagatisi pakkuvaid meetodeid. -------------------------------------------------- B LISA +++++ TIFF +++++ --------------------------------------------------